b'\n_START_ARTICLE_\nTr\xc5\xbeenje v neprofitnih organizacijah\n_START_SECTION_\nOrientiranost na organizacijo\n_START_PARAGRAPH_\nPri vsakem tr\xc5\xbeenju, torej tudi v neprofitnih organizacijah, je potrebno zavzeti pravo strate\xc5\xa1ko mi\xc5\xa1ljenje in strategijo. Tr\xc5\xbeenje v privatnem sektorju je v svoji zgodovini \xc5\xa1lo skozi \xc5\xa1tiri faze. Faze si sledijo od orientiranosti na sam produkt, na proces izdelave produkta, na prodajo pa vse do dana\xc5\xa1nje orientiranosti na stranko, potro\xc5\xa1nika. Prve tri faze postavljajo \xc5\xbeelje in potrebe same organizacije v sredi\xc5\xa1\xc4\x8de strate\xc5\xa1kega marketin\xc5\xa1kega na\xc4\x8drta. Neprofitne organizacije se \xc5\xa1e vedno nahajajo na stopnji orientiranosti na organizacijo. Dokazi za to so na primer: majhno posve\xc4\x8danje raziskovanju strank in njihovih \xc5\xbeelja, potreb, marketing je primarno definiran kot promocija, marketin\xc5\xa1ki strokovnjaki so izbrani na podlagi poznavanja produkta in njihovih komunikacijskih spretnosti \xe2\x80\xa6'